NARIADENIE KOMISIE (ES) č. 1263/2007
z 26. októbra 2007,
ktorým sa mení a dopĺňa nariadenie (ES) č. 290/2007, pokiaľ ide o potreby odvetvia rafinácie uvedené v článku 29 ods. 2 nariadenia Rady (ES) č. 318/2006
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (1), a najmä na jeho článok 40 ods. 2 písm. d),
keďže:
(1)
Nariadením Komisie (ES) č. 290/2007 zo 16. marca 2007, ktorým sa na hospodársky rok 2007/2008 stanovuje percento uvedené v článku 19 nariadenia Rady (ES) č. 318/2006 (2), sa pre uvedený hospodársky rok stanovilo percento stiahnutia z trhu na 13,5 %.
(2)
Článkom 2 ods. 1 nariadenia (ES) č. 290/2007 sa zmenili tradičné potreby zásob cukru v sektore rafinácie uvedené v článku 29 ods. 1 a 2 nariadenia (ES) č. 318/2006 tak, že sa na ne uplatnilo zníženie, ktoré sa rovná percentu stiahnutia z trhu v súlade s ustanoveniami článku 19 ods. 1 druhého pododseku nariadenia (ES) č. 318/2006 podľa znenia platného v čase prijatia nariadenia (ES) č. 290/2007. V súlade s ustanoveniami článku 19 nariadenia (ES) č. 318/2006 v znení zmien a doplnení podľa nariadenia Rady (ES) č. 1260/2007 (3) sa uvedené potreby nemenia stiahnutím z trhu, ktoré sa uplatní na produkciu cukru a izoglukózy v rámci kvóty. Je teda potrebné zrušiť zníženie uvedených potrieb.
(3)
Nariadenie (ES) č. 290/2007 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre cukor,
PRIJALA TOTO NARIADENIE:
Článok 1
Článok 2 nariadenia (ES) č. 290/2007 sa zrušuje.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 26. októbra 2007